Poročila, 15.6.2004


Naslov: ZGORELA AVTOBUS IN OSEBNI AVTO

Napoved za  voditelja:

Danes ponoči 15 minut čez eno uro je na hitri cesti Obrežje – Ljubljana med Čatežom ob Savi in naseljem Skopice prišlo do hude prometne nesreče, v kateri sta bila udeležena avtobus s 50 potniki in osebno vozilo. Pri tem je voznik osebnega vozila iz okolice Krškega, katerega identiteta še ni potrjena, izgubil življenje, obe vozili pa sta povsem zgoreli.

T- "GORAN ROVAN>Skopice 
X- $Jože Grajžl

Nekaj minut po eni uri zjutraj je pri naselju Skopice na hitri cesti H1, kjer je zdaj gradbišče nove avtoceste, prišlo do silovitega čelnega trčenja med osebnim vozilom in avtobusom s hrvaškimi navijači iz Samobora, ki so bili namenjeni na evropsko prvenstvo v nogometu na Portugalsko. Ob tem je prišlo do eksplozije, obe vozili pa sta zagoreli. Voznik osebnega avtomobila, katerega so policisti na Drnovem pred tem zaradi prehitre vožnje skušali ustaviti, potem pa so se za njim podali s službenim vozilom in prižganimi modrimi rotacijskimi lučmi, je namreč zapeljal na levo stran vozišča in trčil v nasproti vozeči avtobus, ki se mu je skušal izgogniti. Po trčenju je avtobus potiskal osebni avto še 30 metrov, pobegli voznik pa je ostal vkleščen v razbitinah in je v avtomobilu zgorel. Voznik avtobusa je bil težje telesno poškodovan, medtem ko so potniki pravočasno zbežali iz gorečega avtobusa, pri čemer je bilo 24 navijačev lažje poškodovanih in odpeljanih v brežiško in novomeško bolnišnico, kjer so danes dopoldan že vse odpustili. V prometni nesreči je popolnoma zgorel tudi avtobus, tako da je bila hitra cesta na odseku Drnovo - Čatež ob Savi zaprta do šeste ure zjutraj.

